paragraph_text: Osnovnu školu i realnu gimnaziju završio je u Osijeku, a studij arhitekture 1954. godine u Zagrebu na Arhitektonskom fakultetu u klasi profesora Vladimira Turine. Cijeli radni vijek proveo je u rodnome gradu, prvo u građevinskom poduzeću Gradnja, a potom u projektnom birou Arhitekt, čiji je bio suosnivač 1958. Među mnogobrojnim projektima koje je projektirao do svog umirovljenja 1985. godine ističu se stadion Gradski vrt, športska dvorana Zrinjevac, Rekreacijski centar Copacabana, Veslački klub Iktus, zgrada I. gimnazije, zgrada donjogradske pošte u Osijeku, itd.<ref>[http://www.glas-slavonije.hr/352630/3/Jedan-od-najznacajnijih-osjeckih-arhitekata-druge-polovine-20-st Jedan od najznačajnijih osječkih arhitekata druge polovine 20. st.], glas-slavonije.hr, pristupljeno 7. siječnja 2018.<ref>Druženje s arhitektom Josipom Tešijom, radio.hrt.hr, pristupljeno 16. siječnja 2018.